Meelis Pai

Meelis Pai (sündinud 9. veebruaril 1968) on eesti endine teatrijuht ja ettevõtja.  

Ta on lõpetanud 1987. aastal Tartu 15. Keskkooli ja 1996. aastal Tallinna Pedagoogikaülikooli kultuuriteaduskonna näitejuhtimise erialal. Meelis Pai astub nukuteatri juhi kohalt tagasi ERR, 4. aprill 2013 Alustas 2002. aastal magistriõpinguid kultuurikorralduse erialal Tartu Ülikoolis.

1997–2000 oli Tallinna Linnateatri välissuhete juht. 2000. aastast Eesti Nuku- ja Noorsooteatri direktor, seal hulgas täitis 2006–2011 kunstilise juhi ülesandeid. 2002. aastal algatas ta rahvusvahelise teatrifestivali Young Century ja oli 2004. aastal praeguse Nukuteatrimuuseumi idee ja ehitamise kandev jõud. 2006. algatas ta festivali Tallinn Treff ning oli 2006–2012 selle peakorraldaja. 2007 rajati tema juhtimisel Auruteater. Oli ajavahemikult 2003-2015 mitmete muusikalide sh "Helisev muusika", "Grease", "Romeo & Julia", "High School Musical", "Libahunt", "Kevadine ärkamine", "Shrek" ja "Billy Elliot" produtsent.

2013–2017 oli Meelis Pai Keskerakonna liige ja töötas 2013. aastast Tallinna linnapea Edgar Savisaare nõunikuna. Tema esimeseks laiemat kõlapinda leidnud tööks sai vahtplastist Ülemiste vanakese tegemine Ülemiste ristmiku avamiseks. Sama aasta kohaliku omavalitsuse volikogude valimisel kandideeris Pai Tallinna volikokku.Valimisringkond nr 2 Kohalikud valimised 2013

Alates 1. aprillist 2015 Salme Kultuurikeskuse kunstiline juht ja Tallinna Linnavolikogu liige. 2015. aastal sattus ta skandaali seoses muusikali "Billy Elliot" lavastusega, kus mitmele osatäitjale jäi kokkulepitud töötasu maksmata."Meelis Pai jättis „Billy Ellioti” muusikalitrupi ilma rahata" Eesti Päevaleht, 6. juuni 2015"Mitmed Billy Ellioti osatäitjad Meelis Pai pakkumisega ei nõustu" ERR, 19. juuni 2015

2016–2017 Tallinna Linnahall AS-i nõukogu esimees. 2017. aasta kohaliku omavalitsuse volikogude valimistel kandideeris ta Savisaare valimisliidu ja Tegusa Tallinna nimekirjasSavisaare valimisliit ja Tegus Tallinn avalikustas esinumbrid, ERR, 4. september 2017. 

Isiklikku
Tema isa Henn Pai oli Vanemuise ooperilauljaLiis Auväärt, Meelis Pai, õnneliku mehe portree, Eesti Naine, 30. aprill 2010.

 Liikmesus 
 2008 – Tallinna Vanalinna Rotary klubi liige, president aastatel 2014–2015
 2009–2011 Rahvusvahelise nukuteatrite liidu UNIMA Eesti keskuse president, alates 2011 asepresident
 2011 Põhja- ja Ida-Euroopa Nukukunstide Keskuse asutajaliige

 Tunnustus 
 2010 Eesti Vabariigi Valgetähe IV klassi orden 
 2010 Eesti muuseumide aastaauhinnad Aasta turundaja 
 2011 UNICEF-i Sinilinnu aastapreemia 

Viited

Kategooria:Eesti näitlejad
Kategooria:40. motoriseeritud miilitsapolgu koosseis
Kategooria:Valgetähe IV klassi teenetemärgi kavalerid
Kategooria:Tallinna Ülikooli vilistlased
Kategooria:Sündinud 1968